**PRAVILA RAVNANJA V OŠ ŠEMPAS V ŠOLSKEM LETU 2021/2022 – PROTOKOL**

**Protokol je načrt za izvajanje programa šole in zajema organizacijo dela in zadolžitve vseh, ki bodo delali v prostorih šole.**

Osnova za izdelavo protokola:

* Okrožnica Ministrstva za izobraževanje, znanost in šport (MIZŠ), št. 6030-1/2021/68, z dne 17. 8. 2021, vključno s prilogami.
* Posodobljena in razširjena različica modela B za načrtovanje in organizacijo dela za osnovno šolo za preprečevanje širjenja SARS-Co-V-2, z dne 17. 8. 2021, Ministrstvo za izobraževanje, znanost in šport.
* Okrožnica MIZŠ, št. 6030-1/2021/69, z dne 20. 8. 2021; Odlok o določitvi začasnih pogojev za izvajanje dejavnosti v vzgoji in izobraževanju ter visokem šolstvu.
* Okrožnica MIZŠ, št. 6030-1/2021/70, z dne 23. 8. 2021; Odlok o določitvi začasnih pogojev za izvajanje dejavnosti v vzgoji in izobraževanju ter visokem šolstvu.
* Okrožnica MIZŠ, št. 6030-1/2021/71, z dne 24. 8. 2021; Okrožnica, dodatna pojasnila.
* Okrožnica MIZŠ, št. 6030-1/2021/72, z dne 26. 8. 2021; Okrožnica: Spremembi Odloka o določitvi začasnih pogojev za izvajanje dejavnosti v vzgoji in izobraževanju ter visokem šolstvu in Odloka o začasnih omejitvah pri izvajanju športnih programov
* Obvestilo MIZŠ, št 6030-1/2021/72, z dne 30. 8. 2021; Obvestilo o Sklepu o izvajanju vzgojno-izobraževalnega dela na daljavo
* Okrožnica MIZŠ, št. 6030-1/2021/75, z dne 31. 8. 2021; Okrožnica: Začetek šolskega leta 2021/2022
* Okrožnica MIZŠ, št. 6030-1/2021/77, z dne 4. 9. 2021; Okrožnica: Odlok o načinu izpolnjevanja pogoja prebolevnosti, cepljenja in testiranja za zajezitev širjenja okužb v virusom SARS-CoC-2
* Okrožnica MIZŠ, št. 6030-1/2021/80, z dne 13. 9. 2021; Okrožnica: Odlok o načinu izpolnjevanja pogoja prebolevnosti, cepljenja in testiranja za zajezitev širjenja okužb v virusom SARS-CoC-2
* Okrožnica MIZŠ, št. 6030-1/2021/80, z dne 17. 9. 2021; Okrožnica: Odlok o spremembah in dopolnitvah Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb v virusom SARS-CoC-2
* Okrožnica MIZŠ, št. 603-1/2021/69, z dne 11. 10. 2021; Okrožnica: Možnost sodelovanja s študenti in diplomanti pri izvajanju VIZ
* Okrožnica MIZŠ, št. 6030-1/2021/93, z dne 28. 10. 2021; Okrožnica: Odlok o spremembah in dopolnitvah Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2
* Okrožnica MIZŠ, št. 6030-1/2021/93, z dne 28. 10. 2021; Okrožnica: Odlok o spremembah in dopolnitvah Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2
* Okrožnica MIZŠ, št. 603-1/2021/94, z dne 28. 10. 2021; Okrožnica: Protokol samotestiranja učencev v osnovnih šolah
* Okrožnica MIZŠ, št. 603-1/2021/95, z dne 29. 10. 2021; Okrožnica: Dopolnitev Okrožnice št. 6030-1/2021/93 z dne 28. 10. 2021
* Okrožnica MIZŠ, št. 603-1/2021/96, z dne 6. 11. 2021; Okrožnica: Odlok o začasnih ukrepih za preprečevanje in obvladovanje okužb z nalezljivo boleznijo COVID-19
* Okrožnica MIZŠ, št. 603-1/2021/97, z dne 12. 11. 2021; Okrožnica: Odlok o spremembah in dopolnitvah Odloka o začasnih ukrepih za preprečevanje in obvladovanje okužb z nalezljivo boleznijo COVID-19 in dodatne usmeritve
* Okrožnica MIZŠ, št. 603-1/2021/98, z dne 16. 11. 2021; Okrožnica: Dodatna pojasnila k okrožnici, št. 603-1/2021/97, z dne 12. 11. 2021

**Prosimo, da ob vstopanju v šolo in v sami šoli upoštevate predpisani protokol,**

**hkrati pa prosimo, da starši z njim v čim večji meri seznanite svoje otroke, za kar bodo v šoli poskrbeli tudi učitelji.**

**Protokol velja za učence, učitelje, ostale zaposlene, starše in ostale, ki vstopajo v šolo.**

**V šolo lahko pridejo le zdrave osebe - učenci, zaposleni in obiskovalci. V šolo se lahko vstopa samo pod pogojem PCT (preboleli, cepljeni, testirani). V skladu z aktualnimi navodili se za zaposlene in učence izvaja samotestriranje.**

Pouk poteka **po modelu B-OŠ**, za katerega velja, da se vsi učenci izobražujejo v šoli. Pri tem veljajo omejitve, ki se nanašajo na vzdrževanje higienskega režima ter izvajanje preventivnih ukrepov za preprečevanje širjenja bolezni COVID-19, ki jih morajo upoštevati vsi učenci in ostali, ki vstopajo v šolo.

Vsem vključenim bi radi omogočili čim bolj varno in zdravo okolje, zato je tudi letošnje šolsko leto zaznamovano z nekaterimi organizacijskimi spremembami glede poteka pouka.

Delo v šoli poteka v čim večji možni meri brez mešanja učencev različnih oddelkov.

**SPLOŠNA PRIPOROČILA**
1. Vzdrževanje medsebojne razdalje vsaj 1,5 m ob vsaki priložnosti, ko je to mogoče.

2. Posebno pozornost je namenjena higieni rok in kašlja. Za zaščito pred okužbo je potrebno redno umivanje in razkuževanje rok in upoštevanje pravil higiene kašlja. Razkuževanje rok poteka tudi ob vstopu v šolo.
3. NOŠENJE MASK: V šoli je obvezno nošenje mask. Prav tako je potrebno maske nositi na odprtih površinah šole, če ni mogoče zagotoviti zadostne medosebne razdalje. Mask ni potrebno nositi: - učencem do vključno petega razreda, izključno ko so v matičnem oddelku (Ko se gibajo v skupnih prostorih šole ali v kombiniranih skupinah, si nadenejo masko)

 - učencem pri pouku športa

**Maske morajo nositi tudi starši in drugi morebitni obiskovalci šole.**

Našteto je veljalo do prejetja novih navodil 28. 10. oz. 6. 11. 2021. Maske so »po novem« obvezne za vse. Obvezna je uporaba zaščitne kirurške maske ali maske tipa FFP2 pri gibanju in zadrževanju v vseh javnih krajih oz. prostorih. Niso več dovoljene maske iz blaga. Uporaba zaščitne maske je obvezna tudi pri gibanju in zadrževanju na odprtih javnih krajih oz. prostorih, če ni mogoče zagotoviti medosebne razdalje najmanj 1,5 m.

Maska ni obvezna za nastopajoče na kulturnih prireditvah, osebe, ki izvajajo športno vadbo, učence pri pouku športa, ob upoštevanju pogoja PCT v šolski jedilnici.

4. Za učence 1.-9. razreda se bo od 17. 11. 2021 izvajalo samotestiranje trikrat na teden (protokol in okrožnica v zvezi s tem sta na spletni strani šole).

**PRIHOD V ŠOLO/VOZAČI**

Šola organizira šolski prevoz. Vozni red je objavljen na spletni strani šole.

Glede prevoza učencev v šolo/domov priporočamo, da za varen prihod v šolo in odhod iz nje v čim večji meri poskrbijo starši.

Priporočamo, da učenci, ki niso vezani na prevoz, v šolo pridejo peš ali s kolesom.

Učenci morajo na avtobusu uporabljati maske.

Pri vstopanju/izstopanju v/iz avtobus/a si učenci razkužijo roke.

Vsak učenec vozač sedi na svojem sedežu in je pripet z varnostnim pasom.

V šolskem letu 2021/2022 zjutraj prevoze izvajata dva avtobusa: 26-sedežni iz smeri Ozeljan-Šmihel in 20-sedežni iz smeri Osek-Vitovlje, ki del poti prevozita dvakrat.

Po pouku prevoze izvaja en avtobus.

**VSTOPANJE V ŠOLO**
1. V šolo pridete **učenci od 1. do 9. razreda med 7.45 in 7.55 (razen tistih, ki so vpisani v jutranje varstvo, varstvo vozačev ali imajo pred 1. šolsko uro razredno uro ali organizirane dejavnosti v dogovoru z učitelji)**. Na razrednike počakate v učilnicah, v katerih imate 1. uro pouk. Vrata učilnic so pred poukom odprta. Učenci v stavbo vstopajo sami, brez staršev.

2. Učenci 1.-4. razreda vstopate v šolo skozi zgornji vhod, učenci 5.-9. razreda pa skozi spodnji vhod. Zgornji vhod nadzoruje dežurni učitelj. Vstop v šolo je mogoč od 6.30 do 8.00, nato so vrata zgornjega vhoda zaprta. Po 8.00 se za vstop v šolo uporablja spodnji vhod.
3. Pred vstopom v šolo si razkužite roke in nato odidete v svojo učilnico. Zadrževanje na hodnikih ni dovoljeno.
4. **V šolo vstopajte posamezno in upoštevajte medsebojno varnostno razdaljo.**
5. Garderobne omarice se uporablja v skladu s priporočili NIJZ.

6. Šola vodi evidenco zunanjih obiskovalcev šole, ki se morajo pred vstopom v šolo javiti dežurnemu učitelju pred zgornjim vhodom ali v tajništvo. Zunanji obiskovalci morajo ob vstopu v šolo izpolnjevati pogoj PCT.
Starši lahko vstopate v šolsko stavbo le za v naprej dogovorjene sestanke ob upoštevanju ukrepov za preprečitev širjenja COVID-19 (PCT, zaščitne maske, razkuževanje rok, varnostna razdalja).

**IZVEDBA POUKA**
1. Učenci razredne stopnje ste ves čas pouka v isti učilnici. Učenci predmetne stopnje med odmori učilnice menjate, vendar zadrževanje na hodnikih ni dovoljeno. Ponovno je uveden rekreativni odmor. V primeru zaostritve epidemioloških razmer ali neupoštevanja navodil (zadrževanje na hodnikih …), ga bomo po potrebi ukinili. Med rekreativnim odmorom ste učenci v primeru lepega vremena zunaj, v primeru slabega vremena pa v učilnicah (kjer počakate na 4. šolsko uro).

Pred oz. med menjavo učilnic se le-te prezrači, mize pa razkuži. Med odmori se učilnice prezrači tudi na razredni stopnji.

2. Vsi učenci malicate v učilnicah (v katerih končate 2. šolsko uro) in v učilnicah ostanete tudi med odmori (razen ob menjavi le-teh).
3. Po malico odhajate reditelji oz. dežurni učenci v šolsko jedilnico in tja tudi odnesete posodo po malici.
4. Pouk športa poteka v telovadnici ali na šolskem igrišču.

5. Obvezni in neobvezni izbirni predmeti potekajo po urniku.

6. Skladno s priporočili NIJZ se izvajajo ure dodatne in individualne strokovne pomoči.

7. Dopolnilni in dodatni pouk ter nekateri predmeti se izvajajo v heterogenih

skupinah ob upoštevanju strogih priporočil NIJZ (razdalja, maske …).

8. Šola poleg pouka organizira jutranje varstvo in podaljšano bivanje, vendar se učenci ne mešajo ali združujejo z učenci drugih oddelkov, zato so ves čas, že od prihoda v jutranje varstvo in do konca podaljšanega bivanja, v svoji matični učilnici. V kolikor se združevanju ni mogoče izogniti, so učenci v isti učilnici ločeni po oddelkih z ustrezno medsebojno razdaljo in upošteva se ostala navodila pristojnih institucij.

**IZVAJANJE HIGIENSKIH UKREPOV**

Vsi dosledno upoštevajo vse higienske ukrepe, na kar učence opozarjajo učitelji v učilnicah in piktogrami v učilnicah in skupnih prostorih (higiena kihanja, kašlja, pogosto umivanje ali razkuževanje rok, čiščenje in razkuževanje površin, ohranjanje medsebojne razdalje, uporaba maske …).

Pri učencih od 1. do 3. razreda se prednostno svetuje umivanje rok.

Učenci in učitelji se ne zadržujejo pred sanitarnimi prostori, na hodnikih … in se ne združujejo.

Pouk se v čim večji možni meri v okviru prostorskih zmožnosti šole za posamezen oddelek izvaja v eni učilnici.

Učilnice se pogosto zračijo, za okvirno 5-10 minut vsako uro, za kar skrbi učitelj, ki je v posamezni učilnici, in sicer pred poukom, med šolsko uro, ob koncu vsake šolske ure, med glavnim odmorom in po pouku, tako da se vsa okna odprejo na stežaj.

Zaradi pogostega zračenja učilnic priporočamo, da imajo učenci s seboj dodatna oblačila.

Obveznost nošenja zaščitne maske je odvisna od aktualnih navodil MIZŠ oz. NIJZ. (Od 1. 9. do 1. 11. 2021 v matični učilnici oz. v matičnem oddelku učencem od 1. do 5. razreda nošenje maske ni potrebno, je pa nošenje maske obvezno v skupnih prostorih oz. izven matične učilnice, npr. ob morebitnem združevanju, pri vstopu v šolsko stavbo in na poti do učilnice, na poti v sanitarije … Učenci od 6. razreda dalje maske nosijo ves čas.

Od 8. 11. 2021 morajo ustrezno masko nositi vsi učenci ves čas. Poleg tega je za vse učence, ki niso cepljeni ali prebolevniki obvezno samotestiranje. Protokol samotestiranja učencev je objavljen na spletni strani šole.

**PO POUKU**
1. Po koncu pouka učenci postopoma zapuščate učilnice, da je zagotovljena medsebojna varnostna razdalja 1,5 do 2 m.
2. Vsi učenci, ki niste vozači in niste vključeni v podaljšano bivanje, morate zapustiti šolske površine takoj po končanem pouku oz. po kosilu (tisti, ki boste kosili v šoli).

3. V kolikor otrok odhaja domov brez kosila, ga morate starši priti iskat takoj po pouku. Kdor odhaja po kosilu, ga pridete iskat najkasneje 30 minut po začetku kosila.

4. Učenci vozači počakate z dežurnim učiteljem na avtobus v za to namenjeni učilnici (oz. v primeru lepega vremena na prostem).
5. Če starši želite, da otrok sam odide domov iz podaljšanega bivanja, to pisno sporočite.

6. Učenci vozači lahko sami odidejo domov le s pisnih dovoljenjem staršev.

7. Prevzem otrok, ki so v podaljšanem bivanju, koordinira dežurni učitelj pred šolo. Obvestilo v zvezi s prevzemom in kontaktne številke so objavljeni pred zgornjim vhodom v šolo.

**IZVAJANJE VZGOJNO-IZOBRAŽEVALNIH DEJAVNOSTI**

Pouk poteka po urniku v učilnicah ali na prostem. V primeru menjave učilnice se le-to

pred prihodom nove skupine učencev temeljito prezrači in razkuži.

Pouk športa poteka v telovadnici ali na prostem po urniku.

Individualna in skupinska učna pomoč ter dodatna strokovna pomoč se izvaja ob upoštevanju higienskih ukrepov.

Izvedba interesnih dejavnosti je odvisna od aktualnih priporočil/navodil.

Dnevi dejavnosti se izvajajo v šoli, glede na razmere pa lahko tudi drugje – v skladu z aktualnimi navodili pristojnih institucij. Vsi morebitni zunanji izvajalci dejavnosti na šoli morajo izpolnjevati pogoj PCT.

Pogoj PCT morajo za čas opravljanja dela izpolnjevati vsi delavci VIZ zavoda. Izpolnjevanje pogoja ni potrebno v času opravljanja dela na domu.

Ekskurzije in šole v naravi se izvajajo odvisno od razmer na destinaciji in aktualnih navodil/priporočil.

Pri vseh oblikah vzgojno-izobraževalnih dejavnosti učitelji vodijo natančne evidence udeleženih učencev.

Izvajata se jutranje varstvo in podaljšano bivanje, tako da se učenci čim manj mešajo ali združujejo z učenci drugih oddelkov.

Podaljšano bivanje bo potekalo od konca pouka do odhoda učenca domov (skladno s prijavo, ki jo je prejela šola).

**ŠOLSKA PREHRANA**
Odjava malic in kosil poteka kot običajno.

Ko se zaradi okužbe učenca za čas karantene oddelek šola na daljavo, za odjavo obrokov poskrbimo na šoli. V primeru karantene/samoizolacije posameznega učenca za odjavo obrokov poskrbijo starši (preko spletne evidence obrokov oz. po telefonu v tajništvo šole).

Vsi učenci malicajo v matičnih učilnicah oz. v učilnicah, v katerih imajo 2. šolsko uro pouk.

Kosila potekajo po v naprej določenem razporedu (razpored se po potrebi prilagaja urnikom in aktualnim razmeram na šoli). Mlajši učenci običajno kosijo v učilnicah, v primeru le 4 šolskih ur pa v jedilnici.Starejši učenci imajo kosilo v jedilnici po razporedu, ki omogoča upoštevanje higienskih ukrepov.

Pred jedjo si učenci temeljito umijejo/razkužijo roke, enako ravnajo po jedi. Za razkuževanje miz poskrbi/vodi dežurni učitelj/čistilka.

Umivanje rok, razkuževanje miz usmerja in/ali vodi učitelj.

**RODITELJSKI SESTANKI in POGOVORNE URE**
Za prvi roditeljski sestanek je predvidena izpeljava v večnamenskem prostoru šole ali v telovadnici ob upoštevanju varnostnih in higienskih priporočil NIJZ (vključno s pogojem PCT). Izvedba ostalih roditeljskih sestankov je odvisna od aktualnih razmer in priporočil/navodil.

Sodelovanje med šolo in starši je zelo pomembno. Staršem svetujemo, da so v stalnem stiku z razrednikom (roditeljski sestanki, pogovorne ure …) glede na dano situacijo in model, po katerem poteka izobraževanje. V času izvajanja pouka po modelu B-OŠ so učitelji po predhodnem dogovoru oz. v času dopoldanskih ali popoldanskih pogovornih ur dosegljivi po telefonu, elektronski pošti, eAsistentu, video povezavi … V primeru izvedbe pogovorne ure na šoli morete starši izpolnjevati pogoj PCT in se vpisati na list (evidenca zunanjih obiskovalcev šole).

**OB SUMU OKUŽBE**

Ob učenčevem slabem počutju, ob znakih okužbe oziroma ob sumu okužbe, učitelj učenca izolira od ostalih učencev v oddelku in o tem obvesti vodstvo šole in starše, ki pridejo po učenca.

Za nadaljnje postopke se učitelj obrne na vodstvo šole.

V primeru potrjene okužbe s SARS-CoV-2 šola ravna v skladu s priporočili in navodili NIJZ.

Nadaljnje informacije staršem posreduje ravnatelj ali od njega za to pooblaščena oseba.

V primeru pozitivnega testa na samotestiranju pooblaščena oseba o tem obvesti starše, učenca se umakne v izolacijo. Starši poskrbijo za odhod otroka domov oz. mu dovolijo, da samostojno odide domov, pri čemer ne sme uporabljati javnega prevoza. Otroka naročijo na PCR. Ostali postopki potekajo v skladu z navodili NIJZ.

V primeru pozitivnega testa na samotestiranju delavec zapusti delovno mesto in se naroči na PCR.

**SPREJEM, UPORABA, VELJAVNOST:** Pravila so bila sprejeta na konferenci 30. 8. 2021. Veljati so pričela 1. 9. 2021. 17. 11. 2021 so bila posodobljena in veljajo do preklica. V primeru novih navodil se posamezni segmenti protokola ne bodo spreminjali, ampak se bo upoštevalo nova/aktualna navodila NIJZ oz. okrožnico MIZŠ.

V času veljave teh previl se zaradi prilagoditev okoliščinam, nastalim zaradi višje sile, lahko začasno smiselno spremenijo pravila Hišnega reda, katerih sprejem in sprememba je v pristojnosti ravnatelja šole.

Šempas, 17. 11. 2021

Zarja Hönn Marc
ravnateljica OŠ Šempas